નાયબ મુખ્યમંત્રી નીતિન પટેલ દ્વારા સિંચાઈ માટે વધારાનું પાણી છોડવાની જાહેરાત અંગે ધાનાણીએ પ્રત્યુત્તર આપતા જણાવ્યું કે, ખેડૂતોને પાક નિષ્ફળતાના આરે ઊભો છે. ચોમાસું પુરું થવા આવ્યું છતાં મુખ્ય હોય કે ગૌણ પાક જીવન-મરણ વચ્ચે ઝોલાં ખાઈ રહ્યો છે. ખેડૂત સમાજને પુરતા ટેકાના ભાવ મળતા નથી, તેને મહેનતથી પકવેલા અનાજ માટે લાઈનમાં ઊભા રહેવું પડે છે. સિંચાઈ માટે વિજળી સમયસર મળતી નથી.